Title: Niš postaje ozbiljna turistička destinacija: U maju mesecu skoro 50 odsto više stranih turista nego prošle godine
Author: Owner
Last saved by: Goran Stojic

NIŠ POSTAJE OZBILJNA DESTINACIJA NA TURISTIČKOJ KARTI SRBIJE

         Sve je više stranih turista na ulicama Niša

*U maju je 50 odsto više stranih turista nego prošle godine u istom mesecu posetilo Niš
*Onima koji žele avanture ponuđeno je i nekoliko avanturističkih poduhvata 

            Niš postaje ozbiljna turistička destinacija i realno može da se pohvali konstantnim rastom broja posetilaca i turističkog prometa. Prema  podacima Republičkog zavoda za statistiku, u Nišu je u maju, za period januar - maj, zabeležen veliki rast turističkog prometa.
        Da je dobra promocija i prezentacija od strane TON-a, turističkih potencijala grada, pre svega u delu aktivnog odmora i gastro-turizma dala više nego dobre rezultate, govore i navedeni podaci.
        U maju 2018. godine došlo do povećanja ukupnog broja turista za 33 odsto, pri čemu je broj domaćih turista povećan za 25 odsto, a broj inostranih povećan za 47 odsto u odnosu na isti mesec prošle godine.
        I u podacima koji se odnose na noćenja beleže se povećanja. U periodu  koji je posmatran broj turista koji su noćili u Nišu  30 odsto je veći nego maja 2017, pri čemu se broj noćenja domaćih turista povećao za 27 odsto, a broj stranih povećao za 35 odsto.
        U Nišu je u periodu od januara do maja 2018. godine došlo do povećanja ukupnog broja turista za 19 odsto u odnosu na isti period 2017. godine, pri čemu je broj domaćih turista povećan za 14 odsto, a broj inostranih povećan za 25 odsto.
        Ukupan broj ostvarenih noćenja u periodu januar – maj 2018. godine iznosi 72.478, što znači da je došlo do povećanja od 19 odsto u odnosu na ostvarene rezultate za isti period u 2017. pri čemu je broj ostvarenih noćenja domaćih turista veći za 19 odsto, a stranih za 32 odsto.
          “Osim što smo obišli sve kulturno-istorijske znamenitosti u samom gradu, odlučili smo da produžimo svoj boravak u gradu koji je polazna tačka za obilazak i turističkih destinacija u okolini”, kaže Nabojša Ćirić koji je sa prijateljima nedavno boravio u Nišu, a dolazi iz Zapadne Srbije. “Želimo da posetimo i Đavolju varoš koja nije daleko od Niša, a tu su i Sićevačka kao i Jelašnička klisura. Imamo u planu još neke posete ukoliko nam vreme bude dozvolilo,ali planiramo da se u Nišu zadržimo preko vikenda”.
          Ponude koje je Niš pripremio za goste, kako iz Srbije tako i inostarnstva više se ne svode samo na istorijska mesta. Svakako da je vredno posetiti, pre svega, spomenike poput Logara na Crvenom krstu koji na svoj način priča istoriju grada, potom Bubanj, pa spomenik na Čegru i Ćele kulu, a onda i nalazište Medijana. Tu je i niška Tvđava koja u poslednje vreme postaje mesto mnogih događaja, onih koji se održavaju tradicionalno, ali i onih koji tek počinju da žive. Mnogo toga se može videti i u niškim muzejima, ali ono što u poslednje vreme grad nudi je i više od toga.
          Turisti koji se nađu u Nišu, a “zavisnici” od adrenalina, mogu da se oprobaju u nekoliko avanturističkih poduhvata.
           “Avanture organizuju stručnjaci koji imaju iskustva i svu opremu i atraktivno i sigurno iksustvo, a mi u preporuci imamo osam top avantura”, kažu u Niškoj turističkoj organizaciji. Panoramski tandem let paraglajderom, avantura u pećini Popšica, Raftin na Nišavi, Samar speleo avantura, samo su neke od akcija za koje se turisti mogu prijaviti”.
        Turistička organizacija Niša je na svom sajtu pitala i Nišlije koje manifestacije po njihovom mišljenju privlače najviše posetilaca. Na prvom mestu se nalazi Nišvil za koje su Nišlije rekle da privuku 79 odsto posetilaca, potom sledi Gradska slava, pa  Filmski susreti, Sajam turizma i aktivnog odmora, Horske svečanosti koje su se, ovih dana i završile.
                                  V.Petrović
LEG:DOBRA PONUDA POZICIONIRA NIŠ NA TURISTIČKOJ MAPI:Kazandžijsko sokače
LEG:ADRENALINSKI SPORTOVI PRIVLAČE SVE VIŠE TUSISTA U NIŠ:kontinuiran rast posetilaca

(Projekat “Nišlije se uključuju u odlučivanje” sufinansiran iz budžeta grada Niša)